Broj: 09-D-019-21-198 19.oktobar 2021. godine

 **SEKRETARIJAT ZA KULTURU I SPORT**, na osnovu člana 15 stav 3 Odluke o učešću lokalnog stanovništva u vršenju javnih poslova (,,Službeni list CG – Opštinski propisi“, broj 31/19)

STAVLJA NA JAVNU RASPRAVU

**NACRT ODLUKE O FINANSIRANJU SPORTA U GLAVNOM GRADU**

i upućuje

**JAVNI POZIV**

građanima, stručnoj javnosti, sportskim organizacijama, nevladinim organizacijama

 i svim zainteresovanim organizacijama i subjektima

da se

uključe u javnu raspravu i daju svoj doprinos u razmatranju navedenog nacrta.

 Javna rasprava sprovešće se u skladu sa Programom javne rasprave koji je sastavni dio ovog Javnog poziva

Gradonačelnik Glavnog grada Podgorica, Zaključkom broj 01-018/21-9887 od 14. oktobra .2021. godine, utvrdio je Nacrt Odluke o finansiranju sporta u Glavnom gradu.

 Nacrt odluke stavlja se na javnu raspravu u trajanju od 15 dana, počev od 21. oktobra do 5. novembra 2021. godine.

**PROGRAM JAVNE RASPRAVE**

Nacrt odluke objaviće se:

* kao podlistak u dnevnom listu »Pobjeda«;
* na internet sajtu Glavnog grada Podgorica [www.podgorica.me](http://www.podgorica.me/);

 Nacrt odluke dostaviće se:

* odbornicima Skupštine Glavnog grada;
* Savjetu za razvoj i zaštitu lokalne samouprave Glavnog grada;
* mjesnim zajednicama Glavnog grada;
* nevladinom sektoru preko CRNVO.

 Javna rasprava održaće se u elektronskoj, pisanoj i usmenoj formi.

 Javna rasprava u elektronskoj formi organizuje se putem dostavljanja elektronskih primjedbi, prijedloga i sugestija građana i drugih učesnika na e-mail pgsport@t-com.me  u toku cjelokupnog perioda predviđenog za javnu raspravu.

 Javna rasprava u pisanoj formi organizuje se putem dostavljanja pisanih primjedbi, prijedloga i sugestija građana i drugih učesnika na adresu: Sekretarijat za kulturu i sport, Ulica Marka Miljanova broj 4, zaključno sa danom okončanja javne rasprave.

 Centralna javna rasprava održaće se u sali Kulturno - informativnog centra ‚‚Budo Tomović“ u Podgorici, dana 2.11.2021. godine sa početkom u 12 časova.

 Ocjenjivanje uspješnosti i kvaliteta usmene javne rasprave izvršiće se na evaluacionim listićima koji će učesnicima biti podijeljeni na licu mjesta.

 Javnu raspravu sprovešće Sekretarijat za kulturu i sport, koji će po okončanju iste, sačiniti izvještaj o sprovedenoj javnoj raspravi sa primjedbama, prijedlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na internet stranici Glavnog grada u roku od tri dana od dana izrade.

**SEKRETARIJAT ZA KULTURU I SPORT**